2018. gada 13. martā Noteikumi Nr. 156

Rīgā (prot. Nr. 15 17. §)

**Grozījumi Ministru kabineta 2007. gada 23. janvāra noteikumos Nr. 72 "Dabas parka "Pape" konsultatīvās padomes nolikums"**

Izdoti saskaņā ar

likuma "Par īpaši aizsargājamām dabas

teritorijām" 25. panta piekto daļu

Izdarīt Ministru kabineta 2007. gada 23. janvāra noteikumos Nr. 72 "Dabas parka "Pape" konsultatīvās padomes nolikums" (Latvijas Vēstnesis, 2007, 16. nr.; 2009, 203. nr.; 2009, 111. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar likuma "Par īpaši aizsargājamām dabas teritorijām" 25. panta piekto daļu".

2. Izteikt 5. punktu šādā redakcijā:

"5. Padomē ir pa vienam pārstāvim no Rucavas novada domes, Nīcas novada domes, Latvijas kūdras asociācijas, Valsts meža dienesta, biedrības "Rucavas tradīciju klubs", Pasaules Dabas fonda, Valsts vides dienesta Liepājas reģionālās vides pārvaldes, Dabas aizsardzības pārvaldes, valsts akciju sabiedrības "Latvijas valsts meži", Latvijas Universitātes aģentūras "Latvijas Universitātes Bioloģijas institūts", valsts zinātniskā institūta "Pārtikas drošības, dzīvnieku veselības un vides zinātniskais institūts "BIOR"", Latvijas Ornitoloģijas biedrības, Valsts kultūras pieminekļu aizsardzības inspekcijas un Dienvidkurzemes reģionālās lauksaimniecības pārvaldes."

3. Svītrot 6. punktu.

Ministru prezidenta,

veselības ministra

pienākumu izpildītāja vietā –

zemkopības ministrs Jānis Dūklavs

Vides aizsardzības un

reģionālās attīstības ministra vietā –

tieslietu ministrs Dzintars Rasnačs